La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 4 d'octubre de 2019, que són les que els corresponen els números 626/2019 a 638/2019 i dona compte al Ple de les actuacions realitzades de conformitat amb la valoració de les admissions que s'ha dut a terme.
S'informa que l'Oficina Antifrau de Catalunya ha demanat un informe sobre les actuacions dutes a terme en la fase d'execució d'una resolució de la GAIP, la Resolució 162/2018, de 29 de juny, relatiu a la Reclamació 163/2018, relatiu a l'accés a un expedient urbanístic.
Es donen per llegides les actes de les sessions dels dies 19 i 27 de setembre i del dia 4 d'octubre, corresponents a les sessions trenta-quatrena, trenta-cinquena i trenta-sisena del Ple.
La presidenta de la Comissió formula esmenes a l'esborrany de l'acta de la sessió trenta-cinquena que seran introduïdes per la secretària tècnica a l'acta definitiva esmentada.
Proposta de resolució d'estimació de la Reclamació 436/2019
La senyora Elisabet Samarra, ponent de la proposta resolució d'estimació de la Reclamació 436/2019, interposada contra el Departament de Territori i Sostenibilitat de la Generalitat de Catalunya en relació amb l'accés a una còpia d'un estudi elaborat per la Universitat Politècnica de Catalunya per encàrrec del departament, exposa els principals elements de la fonamentació jurídica que planteja aquesta reclamació.
La ponent analitza la publicitat dels estudis i informes i descarta el caràcter de document intern de treball o d'esborrany que pugui tenir l'informe sol·licitat, aspectes que motiven el reconeixment del dret d'accés de la persona reclamant a la informació reclamada.
El senyor Josep Mir formula esmenes al text de la Proposta que seran introduïdes per la ponent a la resolució definitiva.
Es considera convenient destacar aquesta resolució al web de la Comissió a fi d'emfasitzar que els documents amb identitat pròpia i finalitzats no poden tenir la condició ni d'esborrany ni de document de treball intern.
Proposta resolució d'estimació de la Reclamació 439/2019
El senyor Josep Mir, ponent de la proposta resolució d'estimació de la Reclamació 439/2019, formulada contra l'Ajuntament de Barcelona, en el marc de la qual es demana còpia de sentències dels jutjats de la jurisdicció contenciosa administrativa recaigudes en els procediments en els quals ha estat part l'Ajuntament de Barcelona, exposa la fonamentació del sentit estimatori de la Proposta que es formula, atès que no aprecia que concorri la causa d'inadmissió per tasca complexa d'elaboració o reelaboració o perquè estigui en fase d'elaboració perquè s'hagi de fer pública en un termini de tres mesos.
Tanmateix, atès que la informació ha de ser recopilada i anonimitzada es proposa que el termini per a facilitar la informació i per tant, per executar la Resolució sigui més extens que el que es preveu ordinàriament de 10 dies hàbils.
Proposta de resolució d'estimació de la Reclamació 452/2019
El senyor Josep Mir, ponent de la Proposta de resolució d'estimació de la Reclamació 452/2019, formulada contra l'Ajuntament de Móra d'Ebre, i que té per objecte l'accés a informació relacionada amb el cost per l'Ajuntament de dues activitats festives, exposa que malgrat la manca de col·laboració que ha mostrat l'Ajuntament, que no ha informat ni remès cap antecedent respecte la reclamació, i que aquest havia dictat una resolució estimatòria que assenyala que la persona ja disposa de la informació sol·licitada, correspon estimar el dret de la persona reclamant, que té la condició de càrrec electe, atès que ha quedat acreditat que la informació que periòdicament es remet sobre les despeses de l'Ajuntament no permet discernir aquelles que s'han destinat a les dues activitats festives i si hi ha factures pendents de pagament que corresponguin a aquestes dues actuacions.
Proposta de resolució d'estimació de la Reclamació 454/2019
El senyor Josep Mir, ponent de la Proposta de resolució d'estimació de la Reclamació 454/2019, formulada contra l'Ajuntament de Calafell, i que té per objecte l'accés a informació relacionada amb els permisos i llicències d'un bar, exposa que malgrat la manca de col·laboració de l'Ajuntament de Calafell que no ha remès ni l'expedient ni atès la petició d'informe que li ha adreçat la Comissió, correspon estimar el dret d'accés a la informació reclamada de la persona reclamant.
Proposta de resolució d'estimació de la Reclamació 486/2019
El senyor Josep Mir, ponent de la Proposta de resolució d'estimació de la Reclamació 486/2019, formulada contra el Departament d'Educació de la Generalitat de Catalunya, en el marc de la qual es reclamen els projectes lingüístics dels centres educatius concertats de Catalunya, relaciona els aspectes més destacats de la fonamentació del sentit estimatori de la Proposta.
El ponent pren com a referència la Resolució del Ple que va reconèixer el dret d'accés als projectes lingüístics dels centres educatius públics i exposa les diferències que planteja la present reclamació respecte les anteriors.
El ponent analitza la posició jurídica dels centres concertats davant l'exercici del dret d'accés per part de la persona reclamant i descarta l'aplicació de la causa d'inadmissió de tasca complexa d'elaboració o reelaboració, elements que duen a reconèixer el dret d'accés de la persona reclamant als projectes lingüístics dels centres educatius amb concert.
Proposta de resolució finalització de la Reclamació 498/2019 per pèrdua d'objecte
El senyor Josep Mir, ponent de la Proposta de finalització de la Reclamació 498/2019 per pèrdua d'objecte, formulada contra Escola Bernat de Riudemeia d'Argentona i relativa a l'accés al projecte lingüístic del centre, exposa els elements de tramitació que permeten finalitzar aquest expedient i els que es relacionen a continuació per pèrdua sobrevinguda del seu objecte, atès que en el marc de la tramitació de la reclamació s'ha lliurat o facilitat a la part reclamant el projecte lingüístic del centre que no havia estat posat a disposició durant la tramitació de la sol·licitud d'informació pública.
En canvi, durant la tramitació de la Reclamació 517/2019 la informació reclamada no ha estat facilitada pel centre educatiu reclamat, en concret l'Institut Joan Miró de Cornellà del Llobregat i per tant, correspon estimar el dret d'accés de la persona reclamant al projecte lingüístic d'aquest centre.
El ponent relaciona els tràmits més destacats i les particularitats de cada expedient i analitza de forma conjunta totes les tramitacions de les reclamacions que són objecte d'aquesta sessió del Ple i en les qual es requereix accés al projecte lingüístic de diferents centres educatius públics de Catalunya, prenent com a referència altres expedients anteriors ja resolts amb el mateix objecte i respecte d'altres escoles o instituts públics de Catalunya.
Proposta de resolució finalització de la Reclamació 501/2019 per pèrdua d'objecte
Proposta de resolució finalització de la Reclamació 504/2019 per pèrdua d'objecte
Proposta de resolució finalització de la Reclamació 507/2019 per pèrdua d'objecte
Proposta de resolució de finalització de la Reclamació 509/2019 per pèrdua d'objecte
Proposta de resolució de finalització de la Reclamació 510/2019 per pèrdua objecte
Proposta resolució de finalització de la Reclamació 511/2019 per pèrdua d'objecte
Proposta de resolució de finalització de la Reclamació 513/2019 per pèrdua objecte
Proposta de resolució de finalització de la Reclamació 514/2019 pèrdua objecte
Proposta de resolució de finalització de la Reclamació 516/2019 pèrdua objecte
Proposta de resolució d'estimació de la Reclamació 517/2019
Proposta de resolució de finalització de la Reclamació 521/2019 pèrdua objecte
Proposta de resolució de finalització de la Reclamació 522/2019 pèrdua objecte
Proposta de resolució de finalització de la Reclamació 524/2019 pèrdua objecte
Proposta de resolució de finalització de la Reclamació 526/2019 pèrdua objecte
Proposta de resolució de finalització de la Reclamació 528/2019 pèrdua objecte
Proposta de resolució de finalització de la Reclamació 530/2019 pèrdua objecte
Proposta de resolució de finalització de la Reclamació 531/2019 pèrdua objecte
Proposta de resolució de finalització de la Reclamació 532/2019 pèrdua objecte
Proposta de resolució de finalització de la Reclamació 533/2019 pèrdua objecte
Proposta de resolució de finalització de la Reclamació 534/2019 pèrdua objecte
Proposta de resolució de finalització de la Reclamació 538/2019 pèrdua objecte
Proposta de resolució de finalització de la Reclamació 539/2019 pèrdua objecte
Proposta de resolució de finalització de la Reclamació 547/2019 pèrdua objecte
Proposta de resolució de finalització de la Reclamació 566/2019 pèrdua objecte
Proposta de resolució de finalització de la Reclamació 601/2019 pèrdua objecte
La senyora Elisabet Samarra i Gallego, ponent de la Proposta de resolució de finalització de la Reclamació 601/2019 per pèrdua d'objecte, formulada contra l'Ajuntament del Vendrell, i que té per objecte l'accés a informació relacionada amb el Pla de prevenció d'incendis i pla d'evacuació de tres urbanitzacions, exposa que l'Ajuntament ha donat resposta a la sol·licitud de la persona reclamant i que per tant, s'ha esvaït la controvèrsia jurídica des del punt de vista del dret d'accés a la informació pública, de manera que correspon finalitar la reclamació per pèrdua sobrevinguda del seu objecte.
Proposta de resolució d'inadmissió de la Reclamació 627/2019
El senyor Josep Mir, ponent de la Proposta de resolució d'inadmissió de la Reclamació 627/2019, formulada contra el Departament de Polítiques Digitals i Administració Pública de la Generalitat de Catalunya, i que té per objecte l'accés a informació sobre el personal eventual i els càrrecs de lliure nomenament que han ocupat o ocupen càrrecs dins de l'estructura de la Generalitat i els seus organismes autònoms, exposa que correspon inadmetre la reclamació perquè s'ha presentat abans que finalitzi el termini perquè l'admistració faciliti l'accés a la informació pública, sens perjudici que pugui tornar a presentar la reclamació si exhaurit aquest termini l'administració no li facilita la sol·licitud d'informació pública que li ha estimat.